אלי פוקס

משחק נבחרת ישראל נגד נבחרת יוון באצטדיון רמת גן, 1954. אלי פוקס משמאל קפטן נבחרת ישראל, לוחץ את ידו של הקפטן היווני
אלי (אליהו) פוקס (15 בינואר 1924 - 3 במרץ 1992) היה כדורגלן ומאמן כדורגל ישראלי, אחד הכדורגלנים המובילים בשנות ה-40 וה-50 בישראל. על שמו נקראת קבוצת נערים ב' של מכבי תל אביב.

== ביוגרפיה ==
פוקס התגלה על ידי המאמן אגון פולק והחל לשחק במכבי תל אביב ב-1941. אחיו הצעיר, יונה, שיחק גם הוא בקבוצה. כשחקן כיכב פוקס, שהתנשא לגובה של 1.86 מטר, בתפקיד רץ (קשר), ואף היה הקפטן של הקבוצה שנים רבות וזכה עימה בחמש אליפויות וארבעה גביעים. כמו כן הופיע פוקס תשע פעמים במדי נבחרת ישראל בשנים 1948–1954, חלקם כקפטן הנבחרת.

בשנת 1954 עזב את מכבי תל אביב עקב סכסוך עם ההנהלה והמאמן ג'רי בית הלוי, והחל באימון, תחילה בתור מאמן-שחקן, במכבי חיפה, שבה השריש סגנון משחק התקפי ואטרקטיבי, עם רעיונות מודרניים לטקטיקה במשחק הכדורגל.

בשנת 1959 יצאה הודעה על מינויו למאמן נבחרת ישראל, אבל סמוך להמראה למשחק הידידות בוורוצלאב נגד נבחרת פולין הוחלט בהתאחדות לכדורגל למנות במקומו את היהודי-הונגרי גיולה מאנדי, שפוקס סירב לשמש כעוזרו.

לאחר תקופתו במכבי חיפה אימן מספר קבוצות בישראל, ביניהן הפועל קריית חיים,מכבי פתח תקווה,הפועל תל אביב, הפועל ירושלים,בית"ר תל אביב, הפועל אשדוד, הפועל עכו, מכבי נתניה, הפועל קריית שמונה (יועץ), הפועל באר שבע, מכבי שעריים, בני יהודה תל אביב,בית"ר ירושלים,קדצניה שנייה במכבי חיפה, ועוד קבוצות.

כמו כן, אימן פוקס גם בווסטיו אפולון ופורט אליזבת שבדרום אפריקה, באולימפיאקוס ניקוסיה ובאומוניה ניקוסיה שבקפריסין בהצלחה יחסית, כאשר בדרום אפריקה זכה באליפות ובקפריסין זכה באליפות וסגנות. כאשר ב-1960 הפסידה קבוצתו אמוניה ניקוסיה את התואר על חודה של נקודה בעקבות ערעור של קבוצת אנורתוסיס פמגוסטה, שזכתה במקומה באליפות. בנוסף הגיע פוקס בקפריסין לגמר גביע אחד עם אולימפאקוס.

כמו כן בסוף שנות ה-80 כתב טורים על ספורט בעיתון חדשות.

בשנת 1992 נפטר פוקס בגיל 68 מדום לב, במהלך עבודתו כאיש תחזוקה בחברת ארקיע, שם עבד לאחר הפרישה מחיי הכדורגל.

==הנצחה על בול דאר ישראלי==
בתאריך 6 בדצמבר 2011 דאר ישראל הנפיק סדרה של 10 בולי דאר הקרויה " אגדת הכדורגל הישראלי". אחד מהבולים האלה הוקדש להנצחת זכרו של פוקס. הבול עוצב במשותף על ידי האמנים אופיר בגון ומאיר אשל. על השובל מופיעה חתימת ידו של פוקס.

==תארים==
===כשחקן===
;מכבי תל אביב
* אליפויות (5):1941-1942, 1946-1947, 1949-1950, 1951-1952, 1953-1954
* גביע המדינה (4): 1940-1941, 1945-1946, 1946-1947, 1953-1954

===כמאמן===
;פורט אליזבת
* אליפויות (1): 1966/1967
;אולימפאקוס ניקוסיה
* אליפויות (1): 1968/1969

== קישורים חיצוניים ==

* [https://www.football.org.il/national-team-list-games-by-player/?player_id=80393&national_team_id=3 משחקי אלי פוקס בנבחרת ישראל], אתר ההתאחדות לכדורגל בישראל
* [http://www.sportstar.co.il/ אתר הנצחה לזכר אלי פוקס]
* [https://www.jewsinsports.org/profile_sport_soccer_ID_158.html אלי פוקס], באתר Jews in Sports
* משה לרר, [http://www.nfc.co.il/archive/003-D-3243-00.html?tag=9-59-32 "...ועל אלי פוקס כבר שמעתם?"], nfc, 17 באוגוסט 2003
* 
*
* [https://www.omonoiafc.com.cy/coaches/ελι-φουκσ/ דף באתרה של אומוניה ניקוסיה שמדבר על תקופתו כמאמן שם (יוונית) ]

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני מכבי חיפה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני בית"ר ירושלים
קטגוריה:מאמני מכבי חיפה
קטגוריה:מאמני הפועל אשדוד
קטגוריה:מאמני הפועל עכו
קטגוריה:מאמני מכבי נתניה
קטגוריה:מאמני הפועל ירושלים
קטגוריה:מאמני מכבי פתח תקווה
קטגוריה:מאמני הפועל תל אביב
קטגוריה:מאמני הפועל בית שאן
קטגוריה:מאמני הפועל באר שבע
קטגוריה:מאמני מכבי שעריים
קטגוריה:מאמני בני יהודה תל אביב
קטגוריה:מאמני אולימפיאקוס ניקוסיה
קטגוריה:מאמני אומוניה ניקוסיה
קטגוריה:חברי היכל התהילה של הכדורגל הישראלי
קטגוריה:עובדי ארקיע
קטגוריה:אישים שהונצחו על בולי ישראל
קטגוריה:ישראלים שנולדו ב-1924
קטגוריה:ישראלים שנפטרו ב-1992